3.

Articolul 3 se modifică după cum urmează: (a) alineatul (1) se înlocuiește cu următorul text: „(1) IFM, FI, SVI, SA și custozii furnizează BCN relevante informații titlu cu titlu cu privire la pozițiile de la sfârșitul trimestrului și cele de la sfârșitul lunii și, în conformitate cu alineatul (5), cu privire la tranzacțiile financiare din luna sau din trimestrul de referință, sau informațiile statistice necesare pentru deducerea acestor tranzacții, referitoare la propriile dețineri de titluri de valoare cu un cod ISIN, în conformitate cu partea 2 din anexa I. Astfel de date se raportează lunar sau trimestrial în conformitate cu instrucțiunile de raportare stabilite de BCN relevante.” ; (b) se introduc următoarele alineate (2a) și (2b): „(2a) BCN relevantă solicită custozilor să raporteze, lunar sau trimestrial, în conformitate cu instrucțiunile de raportare stabilite de BCN relevante, date titlu cu titlu și informații despre investitor cu privire la pozițiile de la sfârșitul trimestrului și cele de la sfârșitul lunii și, în conformitate cu alineatul (5), date cu privire la tranzacțiile financiare din luna sau trimestrul de referință, privind titlurile de valoare cu un cod ISIN pe care le dețin în custodie în numele SA; (2b) În cazul în care BCN derivă datele care trebuie raportate de SA în temeiul prezentului regulament din datele colectate în temeiul Directivei 2009/138/CE, SA furnizează BCN relevante, pe bază anuală, date cu privire la pozițiile de la sfârșitul anului ale titlurilor de valoare cu un cod ISIN, fie în regim titlu cu titlu, fie pe bază agregată, defalcate în deținerile naționale totale ale SA și deținerile totale ale sucursalelor acesteia din fiecare țară SEE și din afara SEE, în conformitate cu partea 8 din anexa I. În acest caz, SA care contribuie la raportarea anuală reprezintă cel puțin 95 % din deținerile totale de titluri de valoare cu cod ISIN ale SA din statul membru relevant din zona euro.” ; (c) alineatul (4) se înlocuiește cu următorul text: „(4) Cerințele de raportare prevăzute în prezentul regulament, precum și derogările de la acestea, nu aduc atingere cerințelor de raportare stabilite în: (a) Regulamentul (CE) nr. 25/2009 (BCE/2008/32); (b) Regulamentul (CE) nr. 958/2007 (BCE/2007/8); (c) Regulamentul (CE) nr. 24/2009 (BCE/2008/30); (d) Regulamentul (UE) nr. 1374/2014 (BCE/2014/50).” ; (d) se introduc următoarele alineate (8)-(11): „(8) BCN relevantă solicită conducătorilor grupurilor cu obligații de raportare să raporteze pe bază trimestrială informațiile solicitate în partea 6 a anexei I, sub indicativul «emitentul face parte din grupul cu obligații de raportare» (în regim titlu cu titlu), cu privire la titlurile de valoare cu cod ISIN deținute de grupul lor în conformitate cu articolul 3 alineatul (3), precum și cu privire la titlurile de valoare fără un cod ISIN deținute de grupul lor în conformitate cu articolul 3 alineatul (6). (9) BCN pot obține datele referitoare la deținerile de titluri de valoare ale SA care trebuie raportate în temeiul prezentului regulament din următoarele date colectate în temeiul mecanismului instituit prin Directiva 2009/138/CE: (a) datele conținute în modelele de raportare cantitativă pentru raportarea în scopuri de supraveghere transmise BCN de către ANC, indiferent dacă BCN și ANC sunt separate sau integrate în aceeași instituție, în conformitate cu termenii acordurilor de cooperare dintre cele două organisme; sau (b) datele conținute în modelele de raportare cantitativă pentru raportarea în scopuri de supraveghere transmise direct și simultan BCN și ANC de către agenții raportori. (10) Atunci când modelul de raportare cantitativă pentru raportarea în scopuri de supraveghere conține date necesare pentru îndeplinirea obligațiilor de raportare statistică de către SA în temeiul prezentului regulament, BCN au acces la întregul model pentru a asigura calitatea datelor. (11) Statele membre pot încheia acorduri de cooperare pentru a asigura colectarea centralizată de către ANC relevantă a informațiilor care răspund atât cerințelor de colectare de date din cadrul mecanismului instituit prin Directiva 2009/138/CE, cât și cerințelor suplimentare de colectare a datelor stabilite în prezentul regulament, în conformitate cu legislația națională și termenii de referință armonizați stabiliți de BCE.”